Infiltrasie deur die evangelie - www.bybelkennis.co.za
by Coen Slabber · Published 01/10/2015 · Updated 30/07/2015
It is in the heart that God is preceived and not by reason. So that is what faith is: God perceived by the heart, not by the reason. Blaise Pascal
Ons kan baie leer by die spesiale magte van die verskillende weermagte. Die Navy SEALS van die VSA kry hulle naam omdat hulle op drie maniere infiltreer (Sea, Air, Land). Die kerk het ook drie maniere van infiltrasie met die evangelie. Die manier wat gebruik word, word deur die situasie bepaal.
Dit is waarskynlik die direkste metode om God in ‘n bepaalde situasie in te bring. Ons bid vir God se hulp; ons bid vir wysheid. Daar is egter meer aan gebed as net bid vir waar ons tekortskiet. “The goal of prayer is not to see who can spend the longest time in prayer … not to pray with greater feelings of certainty, or greater eloquence, or even greater frequency. The goal of prayer is to live all my life and to do all my ministry in the joyful awareness that God is present, right here, right now.” (John Ortberg) Gebed is om van hierdie groot waarheid bewus te wees: God is hier.
Hierdie is nog ‘n manier waarop die evangelie infiltreer. Ons praat van God se teenwoordigheid wat altyd daar is alhoewel ons geneig is om dit te vergeet. Maar teenwoordigheid het nog ‘n element: persoonlike teenwoordigheid. Net soos Jesus mens geword het en tussen die mense rondgeloop het, het ons ook die geleentheid om by ander teenwoordig te wees. Ons verteenwoordig Christus; ons is sy arms en bene en hande en voete vir mense wat nog nie van God se teenwoordigheid bewus is nie. Die probleem is dat ons dikwels fisies teenwoordig is, maar emosioneel afwesig. Teenwoordigheid in bediening beteken volledig teenwoordig – ten volle bewus van God se teenwoordigheid en ten volle bewus van wat in mense se lewens aangaan.
Die Skrif infiltreer as ons God se woord betrek by die situasies waarin ons is. Ongelukkig kan ons die Skrif oppervlakkig of voortydig gebruik. Ons kan maklik vir iemand wat sukkel met pornografie sê dat die Bybel sê dat as jou oog jou pla jy dit moet uitruk. Dit help niks. Wat ons moet doen, is om die onderliggende oorsaak hiervoor vas te stel – afstand van God, eensaamheid, ens. Dan moet ons die Skrif gebruik om hierdie dieperliggende oorsake te hanteer. Gebruik die Skif, maar moenie dit as ‘n haelgeweer– trek die sneller en hoop jy tref iets – gebruik nie
Gebed, teenwoordigheid en die Skrif is drie maniere waarop ons die lewens van mense vir wie God ons geroep het om te bereik, kan infiltreer.
Leiding deur my roeping: Elemente (2)
Die storie van die evangelie
Laaste 7 Dae: 5,828
Laaste 30: 21,805
Laaste 365 Dae: 450,452